钦定古今图书集成/明伦汇编/氏族典/第341卷 > 刘宁
## 钦定古今图书集成/明伦汇编/氏族典/第341卷 > 刘宁

按《明外史刘宁传》：“宁字世安，其先山阳人，袭世职，为
永宁卫指挥使，勇敢善战，屡以功迁都指挥使，充宣
府游击将军。成化十八年，进都督佥事，改左参将，分
守阳和。迁都督同知，以左副总兵协守大同，进右都
督，与巡抚许进袭破哈密，进左都督，以疾还京。弘治
十三年，大同告警，命宁为副总兵，从平江伯陈锐御”
之。锐与宁不协，止母战，寇遂得志去。坐停半俸，间住。
寻以参将赞画朱晖军务，亦无功。十七年卒。